CELEX ID: 32010D0786
Publication Date: 2010-12-17

Document:
KOMISIJOS SPRENDIMAS
2010 m. gruodžio 17 d.
kuriuo Belgijai, Vokietijai, Estijai, Airijai, Graikijai, Ispanijai, Prancūzijai, Italijai, Vengrijai, Maltai, Lenkijai, Portugalijai, Suomijai ir Jungtinei Karalystei leidžiama nukrypti nuo Europos Parlamento ir Tarybos reglamento (EB) Nr. 452/2008 dėl švietimo ir mokymosi visą gyvenimą statistikos rengimo ir plėtotės įgyvendinimo nuostatų
(pranešta dokumentu Nr. C(2010) 9126)
(Tekstas autentiškas tik anglų, estų, graikų, ispanų, italų, lenkų, maltiečių, olandų, portugalų, prancūzų, suomių, vengrų ir vokiečių kalbomis)
(2010/786/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. balandžio 23 d. Europos Parlamento ir Tarybos reglamentą (EB) Nr. 452/2008 dėl švietimo ir mokymosi visą gyvenimą statistikos rengimo ir plėtotės (1), ypač į jo 6 straipsnio 3 dalį,
atsižvelgdama į Belgijos Karalystės, Vokietijos Federacinės Respublikos, Estijos Respublikos, Airijos, Graikijos Respublikos, Ispanijos Karalystės, Prancūzijos Respublikos, Italijos Respublikos, Vengrijos Respublikos, Maltos Respublikos, Lenkijos Respublikos, Portugalijos Respublikos, Suomijos Respublikos ir Jungtinės Didžiosios Britanijos ir Šiaurės Airijos Karalystės prašymus,
kadangi:
(1)
vadovaujantis Reglamento (EB) Nr. 452/2008 3 straipsniu, jis taikomas rengiant trijų konkrečių sričių statistiką.
(2)
Pagal Reglamento (EB) Nr. 452/2008 6 straipsnio 3 dalį gali būti nustatomos, jei būtina, ribotos apimties leidžiančios nukrypti nuostatos ir vienai ar kelioms valstybėms narėms taikomi pereinamieji laikotarpiai, pagrįsti objektyviomis priežastimis.
(3)
Iš Komisijai pateiktos informacijos matyti, kad valstybių narių prašymai leisti nukrypti nuo reglamento nuostatų yra grindžiami reikme iš esmės pritaikyti nacionalines statistikos sistemas, kad Reglamentas (EB) Nr. 452/2008 būtų visapusiškai įgyvendinamas.
(4)
Todėl reikėtų leisti Belgijai, Vokietijai, Estijai, Airijai, Graikijai, Ispanijai, Prancūzijai, Italijai, Vengrijai, Maltai, Lenkijai, Portugalijai, Suomijai ir Jungtinei Karalystei nukrypti nuo minėto reglamento nuostatų.
(5)
Šiame sprendime numatytos priemonės atitinka Europos statistikos sistemos komiteto nuomonę,
PRIĖMĖ ŠĮ SPRENDIMĄ:
1 straipsnis
Minėtoms valstybėms narėms taikomos priede išvardytos leidžiančios nukrypti nuostatos.
2 straipsnis
Sprendimas skiriamas Belgijos Karalystei, Vokietijos Federacinei Respublikai, Estijos Respublikai, Airijai, Graikijos Respublikai, Ispanijos Karalystei, Prancūzijos Respublikai, Italijos Respublikai, Vengrijos Respublikai, Maltos Respublikai, Lenkijos Respublikai, Portugalijos Respublikai, Suomijos Respublikai ir Jungtinei Didžiosios Britanijos ir Šiaurės Airijos Karalystei.
Priimta Briuselyje 2010 m. gruodžio 17 d.

EuroVoc Classification:
Level 1: 100142
100150
100153
100146
Level 2: 100217
100169
100190
100223
100232
Level 3: 668
2467
2166
1074
4488
4256
All Descriptors: 1074
206
4258
5905
6030
6345
668